खास बातें
- दो सौ यूनिट से कम बिजली खर्च करने वालों का बिल शून्य आया
- अक्टूबर महीने की बिजली खपत में और कमी आएगी
- दिल्ली में कुल 52,27,857 घरेलू बिजली कनेक्शन
देश की राजधानी दिल्ली में हर चौथा परिवार मुफ्त बिजली का फायदा उठा रहा है. बिजली कंपनियों के सितंबर महीने के आंकड़ों के मुताबिक कुल 28 प्रतिशत परिवारों को मुफ़्त बिजली मिल रही है. दिल्ली में कुल 52,27,857 घरेलू बिजली कनेक्शन या परिवार हैं जिसमें से 14,64,270 परिवारों का बिजली बिल शून्य आया है. दरअसल एक अगस्त 2019 को दिल्ली के मुख्यमंत्री अरविंद केजरीवाल ने मुफ्त बिजली योजना का ऐलान किया था. इसके तहत जो पहली बार महीने में दो सौ यूनिट से कम बिजली खर्च करेगा उसको एक रुपये देकर बिजली बिल नहीं चुकाना होगा. यानी उसके लिए बिजली मुफ़्त हो जाएगी.
सितंबर महीनों के आंकड़ों के मुताबिक BSES राजधानी के क्षेत्र में कुल 22,03,536 घरेलू कनेक्शन थे जिसमें से 6,14,910 यानी 28 फीसदी परिवारों का बिल शून्य रहा. BSES यमुना के इलाके में कुल 13,05,137 घरेलू कनेक्शन थे जिसमें से 3,78,993 यानी 29 प्रतिशत परिवारों को मुफ़्त बिजली मिली. जबकि टाटा पावर के इलाके में कुल 17,19,184 घरेलू बिजली कनेक्शन थे जिसमें से 4,70,367 यानी 27 फीसदी परिवारों की बिजली खपत महीने में 200 यूनिट से नीचे होने के चलते बिल नहीं आया.
दिल्ली के किराएदारों के लिए खुशखबरी: बिजली बिल को लेकर बड़ी राहत, CM केजरीवाल ने किया ऐलान
दिल्ली सरकार के सूत्रों ने बताया 'ये सितंबर महीने के आंकड़े हैं जिसमें गर्मी और उमस थी इसलिए लोगों ने AC भी चलाया जिसके चलते अभी 28 प्रतिशत लोग ही मुफ़्त बिजली योजना का लाभ उठा पाए हैं. अक्टूबर महीने में मौसम कुछ ठंडा हुआ है जिसके चलते बिजली खपत में और कमी आएगी. इससे और ज़्यादा लोग इस योजना का लाभ उठा सकेंगे.'
VIDEO : मकान मालिकों के बाद किरायेदारों को भी फ्री बिजली क 00004000 ा लाभ
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva